ประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนชื่อ "เขตอุตสาหกรรมส่งออกบ่อวิน" เป็น "เขตประกอบการเสรีเหมราชชลบุรี"
ประกาศคณะกรรมการการนิคมอุตสาหกรรมแห่งประเทศไทย
ประกาศคณะกรรมการการนิคมอุตสาหกรรมแห่งประเทศไทย
เรื่อง การเปลี่ยนชื่อ เขตอุตสาหกรรมส่งออกบ่อวิน เป็น เขตประกอบการเสรีเหมราชชลบุรี [๑]
 

ตามที่ได้มีพระราชกฤษฎีกาจัดตั้งเขตอุตสาหกรรมส่งออกบ่อวิน
พ.ศ. ๒๕๓๓ ให้จัดตั้งเขตอุตสาหกรรมส่งออกบ่อวิน ในท้องที่ตำบลบ่อวิน อำเภอศรีราชา
จังหวัดชลบุรี และต่อมาพระราชบัญญัติการนิคมอุตสาหกรรมแห่งประเทศไทย (ฉบับที่ ๔)
พ.ศ. ๒๕๕๐ ได้บัญญัติให้เขตอุตสาหกรรมส่งออกเป็นเขตประกอบการเสรี
โดยประกาศในราชกิจจานุเบกษา เมื่อวันที่ ๘ มกราคม ๒๕๕๑
และมีผลใช้บังคับตั้งแต่วันที่ ๙ มกราคม ๒๕๕๑ เป็นต้นไป นั้น

เนื่องจากเอกชนผู้ร่วมดำเนินงานกับการนิคมอุตสาหกรรมแห่งประเทศไทย
มีความประสงค์จะขอเปลี่ยนชื่อ เขตอุตสาหกรรมส่งออกบ่อวิน
เป็น เขตประกอบการเสรีเหมราชชลบุรี เพื่อให้สอดคล้องกับชื่อโครงการในปัจจุบันที่ได้ประชาสัมพันธ์ไว้ในทางธุรกิจ

อาศัยอำนาจตามความในมาตรา
๒๓ แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และมาตรา ๓๖
แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย
(ฉบับที่ ๔) พ.ศ. ๒๕๕๐ จึงประกาศเปลี่ยนชื่อ เขตอุตสาหกรรมส่งออกบ่อวิน เป็น เขตประกอบการเสรีเหมราชชลบุรี

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๒๘
กันยายน พ.ศ. ๒๕๕๙
พลเอก วรพงษ์ สง่าเนตร
ประธานกรรมการการนิคมอุตสาหกรรมแห่งประเทศไทย







วริญา/ปริยานุช/จัดทำ
๙ พฤศจิกายน
๒๕๕๙









[๑] ราชกิจจานุเบกษา
เล่ม ๑๓๓/ตอนพิเศษ ๒๕๐ ง/หน้า ๑๗/๒ พฤศจิกายน ๒๕๕๙